ועדת הכנסת, כנסת 20, פרוטוקול מספר 85, 2015-12-22 10:45

דוד ביטן: אני פותח את הישיבה.

מיקי רוזנטל: אני אנמק את הבקשה שלי?

דוד ביטן: כן.

מיקי רוזנטל: תודה רבה לך, אדוני היושב-ראש.

מיקי רוזנטל: קודם כל, אני אציין שמעולם לא ערערתי על החלטה של נשיאות הכנסת מאז שאני חבר הכנסת.

מיקי רוזנטל: אני חושב שהפעם זה באמת מוגזם, הדחייה של ההצעה.

מיקי רוזנטל: ואני אסביר בקצרה.

מיקי רוזנטל: מדינת ישראל לא מתייחסת באופן מיטבי לזיכיונות שהיא מעניקה.

מיקי רוזנטל: זה ניכר בהרבה מאוד מקרים בעבר, חווינו את זה בזיכיונות שנתנו לגז, חווינו את זה בסוגיה של בתי הזיקוק שמדינת ישראל הפסידה אותם כי לא ידעה לטפל בזיכיון.

מיקי רוזנטל: הזיכיון של ""כיל"" מסתיים ב-2030.

מיקי רוזנטל: האוצר הקים ועדה מיוחדת כדי לדון בסיום הזיכיון ואיך לנהוג בהמשכו.

מיקי רוזנטל: בשני פרסומים עיתונאיים שהיו בשבוע שעבר עלו כמה דברים שהאוצר אפילו לא הכחיש אותם.

מיקי רוזנטל: האחד, שהדיונים של הוועדה הזאת לא מתועדים ואין בהם פרוטוקולים, והדבר השני, שנציגי ציבור לא מוזמנים לוועדה הזאת.

מיקי רוזנטל: עצם הדבר הזה כשלעצמו מצדיק לדעתי דיון דחוף מאוד, כי אנחנו כבר למודי-ניסיון בהחלטות מהסוג הזה, שאחר-כך היוו בסיס למחלוקות מאוד-מאוד קשות.

מיקי רוזנטל: וחשוב מאוד שיהיו פרוטוקולים, ושנציגי הציבור יאמרו את דברם.

מיקי רוזנטל: אני חושב שאפילו לא צריך להמשיך לנמק למה הכרחי לדון בדבר הזה.

דוד ביטן: סליחה, רגע.

מרב מיכאלי: חכה שהיושב-ראש יסיים את שיחת הטלפון, שאני מבינה שהיא דחופה.

מרב מיכאלי: זה שיקול דעתו של יושב-הראש.

דוד ביטן: סליחה.

מיקי רוזנטל: אין שום בעיה.

מיקי רוזנטל: סוגיה כל-כך מרכזית, כשעל כף המאזניים מונחים מאות מיליונים, אם לא יותר מכך, לא יכולה להידון במחשכים בלי פרוטוקולים, ודאי בלי שיתוף של הכנסת.

דוד ביטן: זו ועדה?

דוד ביטן: - - -

מיקי רוזנטל: זו ועדה שהקים שר האוצר.

דוד ביטן: ועדה או צוות?

מיקי רוזנטל: ועדה, צוות, לא יודע איך קוראים לזה בדיוק.

מיקי רוזנטל: ועדה מחויבת בפרוטוקולים, צוות לא.

מיקי רוזנטל: צוות, זה, אתה יודע, מקשקשים.

מיקי רוזנטל: העניין הוא רק שהצוות הזה, בסופו של דבר, ימליץ לממשלה מה יהיה גורלו של הזיכיון.

מיקי רוזנטל: זה נושא ציבורי מן המעלה הראשונה.

מיקי רוזנטל: ראוי שהכנסת תהיה שותפה ותפקח גם על ההליך עצמו, לא רק על ההחלטות.

דוד ביטן: מה הדחיפות של העניין?

מיקי רוזנטל: הדחיפות היא משני טעמים: האחד, לא משתפים נציגי ציבור – דבר שלא יעלה על הדעת.

מיקי רוזנטל: והשני, לא נרשם פרוטוקול – דבר שבעת הזאת גם הוא לא יעלה על הדעת, לאור הניסיון המר שיש לנו בניהול משאבי הטבע של מדינת ישראל.

דוד ביטן: עזוב רגע את עניין חידוש הזיכיון או אי חידוש הזיכיון.

דוד ביטן: הנושא של שיתוף אנשי ציבור בצוות כשהאוצר מנהל דיונים, הוא לא קיים בשום מקום.

דוד ביטן: מה אתה רוצה עכשיו, שבכל דיון של האוצר יביאו אנשי ציבור?

דוד ביטן: אז יהיה תהליך של בחירת אנשי ציבור שלוקח שנה, אז מתי ישבו?

מיקי רוזנטל: אדוני היושב-ראש, אני לא ביקשתי שאנשי ציבור יֵשבו בוועדה.

מיקי רוזנטל: אני חושב שאם דנים בסוגיה כל-כך עקרונית, צריך לקרוא ולשמוע את הציבור.

מיקי רוזנטל: זאת הסוגיה.

מיקי רוזנטל: וגם לעניין הזה הצוות אטום ומסרב לקבל הצעות כאלה.

מיקי רוזנטל: ולפיכך, אנחנו, חברי הכנסת והכנסת, שמפקחים על התהליכים האלה – וכאמור מדובר בתהליך שבו משאבי הטבע של המדינה נמצאים על הפרק, והרבה מאוד כספים, ולאור הניסיון המר שמדינת ישראל מנהלת את הזיכיונות שלה באופן רשלני, חשוב מאוד שההצעה הזאת תידון בכנסת, ויינתנו עליה תשובות ראויות.

דוד ביטן: אתה הרי אדם עם היגיון בסופו של דבר.

דוד ביטן: תראה, זה רק התחלת המשא-ומתן.

דוד ביטן: אני לא יודע, יכול להיות שאתה צודק לעניין - - -

דוד ביטן: זה לא משא ומתן, אדוני.

דוד ביטן: זה צוות.

דוד ביטן: צוות עושה משא ומתן.

דוד ביטן: מה עושה צוות?

דוד ביטן: בשביל מה הם צריכים לשבת איתו?

דוד ביטן: להגיד לו, לא או כן?

דוד ביטן: ברור שמשא ומתן.

מיקי רוזנטל: הצוות הזה אמור לקבוע את עמדת מדינת ישראל לגבי הארכת הזיכיון.

דוד ביטן: בבית-המשפט זה נקרא: טענה מוקדמת.

דוד ביטן: איך קוראים לזה, גברתי?

דוד ביטן: - - -

מיקי רוזנטל: אני רוצה להדגים לך, אדוני, למה זה קריטי ולמה הזמן הוא קריטי.

דוד ביטן: יש מה שנקרא: עתירה מוקדמת.

דוד ביטן: זה לא רק שזה לא דחוף, זה גם עתירה מוקדמת - - -

אחמד טיבי: דיון מקדמי.

<ארבל אסטרחן: לא.

<ארבל אסטרחן: עתירה מוקדמת.

דוד ביטן: אני מציע לך הצעת פשרה - - -

<ארבל אסטרחן: זה עניין שעוד לא הבשיל.

מיקי רוזנטל: כן, אבל כשהוא יבשיל הוא יהיה מתווה כמו מתווה הגז, ואחר-כך תגידו אתם יכולים לצעוק על הקיר כי כבר החלטנו.

מיקי רוזנטל: זה בדיוק העניין.

דוד ביטן: אני מציע לך הצעת פשרה.

דוד ביטן: עזוב עכשיו את נושא השקיפות, שזו טענה שהיא בעייתית במובן הזה, שאי אפשר לדרוש מכל צוות שיושב באוצר או בכל משרד ממשלתי, שהם ישימו איש ציבור שיֵשב איתם בצוות.

מיקי רוזנטל: אני לא דרשתי את זה.

דוד ביטן: אמרת את זה עכשיו.

מיקי רוזנטל: לא, אמרתי ש - - -

דוד ביטן: הרי, בסופו של דבר, הדיונים בהצעה לסדר עוברים לוועדה.

דוד ביטן: אני מציע שבמקום הצעה לסדר, אנחנו נעביר את הנושא לדיון בוועדת הכספים - - -

אחמד טיבי: לא יעלה על הדעת שאני מגיע בזמן כדי לייצג את הנשיאות, עושה מאמץ להגיע מטייבה לפה, מגיע בזמן - -

דוד ביטן: אני אתן לך, אני אתן לך.

דוד ביטן: זו אותה תוצאה - - -

אחמד טיבי: - - ואני לא מציג את עמדת הנשיאות.

דוד ביטן: אני אתן לך, אני אתן לך.

אחמד טיבי: זה גוף רשמי, מנדטורי.

דוד ביטן: צדקת.

דוד ביטן: הייתי צריך לתת לך.

דוד ביטן: לא ידעת שאתה מייצג היום את - - -

אחמד טיבי: אני.

אחמד טיבי: מה לעשות?

דוד ביטן: אני מציע לך פשרה, ולדעתי, היא פשרה סבירה והוגנת שאינה בסמכותי אומנם, אבל אני יכול להגיד שזה העניין – היועצת המשפטית אוהבת להגיד שזה לא בסמכותי, אז אני אומר – שאנחנו נעביר את זה, מכיוון שוועדת הכספים דנה בחוק ששינסקי 2, ולאחרונה היא עשתה את החוק, אנחנו נעביר את הנושא - - -

ירדנה מלר-הורוביץ: אולי שיגיש בשבוע הבא דיון מהיר?

ירדנה מלר-הורוביץ: שיגיש דיון מהיר, ואז יצרפו את זה לדיונים של ועדת הכספים.

דוד ביטן: אפשר, אבל אני יכול גם עכשיו לגמור את זה ככה: שיהיה דיון בוועדת הכספים בנושא של חידוש הזיכיון.

דוד ביטן: זה נראה לך?

מיקי רוזנטל: אם זה יאושר, אז אין לי שום בעיה.

מיקי רוזנטל: לא משנה לי איפה.

מיקי רוזנטל: חשוב שהכנסת תקיים את הדיון הזה.

מיקי רוזנטל: לא משנה לי אם זה במליאה או בוועדה.

דוד ביטן: נראה לי יותר הגיוני שזה שם.

<קריאות: - - -

אחמד טיבי: אני כחבר בנשיאות, ובשל העובדה שהיום נופל י' בטבת, נבחרתי דווקא אני כסגן היושב-ראש לייצג את הנשיאות - - -

דוד ביטן: אתה כמו גוי של שבת.

אחמד טיבי: אנחנו בנשיאות אוהבים לכבד את התקנון.

אחמד טיבי: אומנם ההצעה היא בנושא חשוב, אבל הנשיאות ראתה לנכון לאשר נושאים חשובים יותר.

דוד ביטן: הבנתי את זה.

דוד ביטן: טוב, מה שאני מציע כסיכום זה ככה – ותגיד לי, רוזנטל, אם זה מקובל עליך ואז נגמר.

דוד ביטן: הסיכום שאני מציע – את יכולה לרשום רגע?

<קריאה: כן, אבל מהי עמדת הנשיאות?

<קריאה: לא הבנתי.

דוד ביטן: עמדת הנשיאות זה לא לאשר.

<קריאה: אבל למה?

<קריאה: תסביר למה.

דוד ביטן: הוא אמר.

אחמד טיבי: כי יש נושאים חשובים יותר.

מרב מיכאלי: טוב שבאת מטייבה, טיבי.

אחמד טיבי: במיוחד.

שולי מועלם-רפאלי: בצום.

אחמד טיבי: האמת היא שזה בגלל זהותו של המציע - - -

דוד ביטן: הוועדה איננה רואה דחיפות כלשהי בהצעה לסדר, לאור העובדה שרק כעת החלו בדיונים בכל הקשור לחידוש או אי חידוש הזיכיון, כאשר מדובר בעניין מקדמי ביותר שאין לו שום דחיפות.

דוד ביטן: אולם, לאור חשיבות הנושא ולאור העובדה שוועדת הכספים דנה לאחרונה בחוק ששינסקי 2 המתייחס ל"כיל", ושם עלו הנושאים האלה, של החידוש, נכון?

מיקי רוזנטל: לא.

דוד ביטן: אבל דוּבּר על זה.

מיקי רוזנטל: דוּבּר ש - - -

דוד ביטן: ושם גם דוּבּר, בין השאר, על-ידי חברי הכנסת על עניין חידוש הרישיון, הגם שזה לא חלק מחוק ששינסקי, הוועדה תמליץ בפני יושב-ראש ועדת הכספים לקיים דיון מקדמי בעניין זה.

מיקי רוזנטל: אבל בטווח זמן של חודש.

מיקי רוזנטל: לא בעוד שנה.

דוד ביטן: בטווח זמן סביר.

דוד ביטן: רוזנטל, מקובל?

מיקי רוזנטל: כן.

דוד ביטן: מי בעד?

דוד ביטן: מי נגד?

דוד ביטן: בעד הצעת יו"ר הוועדה – פה אחד

דוד ביטן: תודה רבה לכם.